**Juan Sebastián Agudelo** (s. 23. marraskuuta 1992 Manizales, Kolumbia) on Kolumbiassa syntynyt yhdysvaltalainen jalkapalloilija, joka on nykyään vapaa pelaaja. Hänen pelipaikkansa on hyökkääjä.

Agudelo on pelannut maajoukkueurallaan Yhdysvaltojen alle 17- ja alle 20-vuotiaiden maajoukkueissa sekä aikuisten maajoukkueessa.

Nuoruus
-------

Agudelo syntyi Manizalesissa Kolumbiassa ja muutti New Yorkiin 8-vuotiaana.

Ura
---

### Seurajoukkueura

Agudelo aloitti uransa New York Red Bullsin akatemiassa, ja nousi nopeasti yhdeksi taitavimmista siellä. Vuonna 2009 hänelle tarjottiin siirtoa New York Red Bullssin junioriseuraan, mutta hän meni koeajalle Kolumbialaiseen Millonariosiin vuonna 2010. Vaikka oli kerrottu, että Agudelo olisi siirtynyt Millonariosiin, hän palasi yhdysvaltoihin liittyäkseen Red Bullseihin pre-seasonin aikana. Millonariosissa hän pelasi junioriseurassa, sisältäen ottelun Santa Fe CDtä vastaan, joka oli tribuutti brasilialaiselle Pelélle.

26. maaliskuuta 2010 hän liittyi New York Red Bullssin edustusjoukkueeseen. Agudelo teki debyyttinsä sekä MLS-debyyttinsä Real Salt Lakea vastaan 9. lokakuuta 2010 tullessaan kentälle 88:lla minuutilla. Hän pelasi ensimmäistä kertaa avauksessa U.S. Open Cupin ottelussa Philadelphia Unionia vastaan 27. huhtikuuta. Hän teki ensimmäisen liigamaalinsa 19. maaliskuuta 2011 pelatussa ottelussa Seattle Soundersia vastaan. Kauden aikana hän teki yhteensä kuusi maalia 27 pelatussa ottelussa. Seuraavan kauden aikana, 18. toukokuuta 2012, hän siirtyi Chivas USA:an kaupassa jossa vaihdossa New York Red Bullsiin meni Heath Pearce.

Chivasissa Agudelo pelasi kaudella 2012 20 ottelua ja teki kolme maalia. Kaudella 2013 hän ehti pelata kuusi ottelua ja tehdä kaksi maalia ennen kuin 7. toukokuuta hän siirtyi New England Revolutionin riveihin. Hyvien esitysten johdosta häntä on kesän 2013 siirtoikkunassa huhuttu siirtyvän muun muassa Celticiin ja Stoke Cityyn.

#### Stoke City

9. elokuuta Agudelo solmikin esisopimuksen Stoken kanssa hänen siirtymisestä seuraan New England Revolution -sopimuksen päätyttyä tammikuussa 2014. 21. tammikuuta hän saapui Stokeen, mutta ei saanut työlupaa ja meni lainalle Hollantilaiseen FC Utrechtiin puoleksi vuodeksi. Lainalla hän teki kolme maalia 14:ssä ottelussa.

Stoke yritti saada Agudelolle työlupaa myös 10. toukokuuta 2014, mutta sitä ei hyväksytty silloinkaan. Pari päivää myöhemmin Stoken valmentaja Mark Hughes ilmoitti, että seura ei enää yritä saada Agudelolle työlupaa.

### Maajoukkueura

Agudelo on pelannut yhdysvaltojen alle 17-vuotiaiden ja alle 20-vuotiaiden maajoukkueissa sekä Yhdysvaltain jalkapallomaajoukkueessa. Hän teki debyyttinsä miesten maajoukkueessa 17. marraskuuta 2010 Etelä-Afrikan jalkapallomaajoukkuetta vastaan. Vasta 17-vuotiaana hän teki ottelun ainoan maalin volleysta. Näin ollen hänestä tuli nuorin pelaaja maajoukkueessa, joka on tehnyt maalin aikuisten ottelussa. Kaikkiaan hän on pelannut 28 miesten maaottelua ja tehnyt niissä kolme maalia.

Lähteet
-------

1. ↑  Juan Agudelon tilastot MLSsoccer-sivustolla mlssoccer.com (englanniksi) Viitattu 21.8.2011.
2. 1 2  Mamrud, Roberto: USA - Record International Players  5.7.2018. RSSSF. Viitattu 6.10.2018. (englanniksi)
3. 1 2 3 4 5  Agudelo MLSsoccer-sivustolla mlssoccer.com (englanniksi) Viitattu 21.5.2014.
4. ↑  New York Acquires U.S. National Team Defender Heath Pearce (Arkistoitu – Internet Archive) newyorkredbulls.com (englanniksi) Viitattu 2.8.2013.
5. ↑  New England Revolution acquire Juan Agudelo from Chivas USA in exchange for allocation money (Arkistoitu – Internet Archive) mlssoccer.com (englanniksi) Viitattu 2.8.2013.
6. ↑  Agudelo Still Drawing Interest From Celtic? thebentmusket.com (englanniksi) Viitattu 2.8.2013.
7. ↑  Wanted Man: Juan Agudelo to Stoke City? thebentmusket.com (englanniksi) Viitattu 2.8.2013.
8. ↑  US Star Signs Pre-Contract stokecityfc.com (englanniksi) (9.8.2013) Viitattu 21.5.2014.
9. ↑  Juan Agudelo signs for Stoke but heads to Utrecht on loan dailymail.co.uk (englanniksi) (21.1.2014) Viitattu 21.5.2014.
10. ↑  Agudelo Soccerway-sivustolla soccerway.com (englanniksi) Viitattu 21.5.2014.
11. ↑  Juan Agudelo - Club Statement stokecityfc.com (englanniksi) (10.5.2014) Viitattu 21.5.2014.
12. ↑  Mark Hughes to abandon Juan Agudelo deal after failing to gain work permit skysports.com (englanniksi) (13.5.2014) Viitattu 21.5.2014.
13. ↑  Juan Agudelo, 17, scores to lift U.S. past South Africa in friendly espn.go.com (englanniksi) (17.11.2010) Viitattu 21.5.2014.